turjo4nis/wikipedia-bn-dump-20250701 huggingface dataset:
আওয়ারমাইন

আওয়ারমাইন একটি হ্যাকার দল যারা সিস্টেম ও নেটওয়ার্ক নিরাপত্তা লঙ্ঘনের সাথে জড়িত। দলটি প্রায়শই বিভিন্ন ব্যক্তি ও প্রতিষ্ঠানের অ্যাকাউন্ট হ্যাক করে নিজেদের বাণিজ্যিক পরিসেবা প্রচার করে সাইবার ধ্বংসপ্রবণতা চালায়। ফলশ্রুতিতে, অনেক মাধ্যম তাদের হুয়াইট হ্যাকার দল হিসেবে গণ্য করেন না।

হ্যাকিং

২০০৬ 
২০১৬ সালে দলটি উইকিপিডিয়া সহ-প্রতিষ্ঠাতা জিমি ওয়েলস, পোকেমন গো প্রতিষ্ঠাতা জন হ্যাংক, টুইটার সহ-প্রতিষ্ঠাতা জ্যাক ডরসি এবং ফেসবুক সহ-প্রতিষ্ঠাতা মার্ক জাকারবার্গ এবং গুগলের প্রধান নির্বাহী কর্মকর্তা সুন্দর পিচাইয়ের টুইটার অ্যাকাউন্ট হ্যাক করেছিলো। সাথে সাথে জাকারবার্গের পিন্টারেস্ট অ্যাকাউন্টও হ্যাক করে। সামাজিক যোগাযোগ মাধ্যমের অ্যাকাউন্ট হ্যাক ছাড়াও দলটি টেকক্রান্চ ওয়েবসাইট হ্যাক করে।

অক্টোবরে বাজফিড সৌদি আরবের আহমেদ মাক্কি নামের এক কিশোর আওয়ারমাইনের সাথে জড়িত অভিযোগ করে একটি প্রতিবেদন প্রকাশ করে। আওয়ারমাইন অভিযোগটি অস্বীকার করে আহমেদকে তাদের একজন “অনুসারী” বা “ফ্যান” হিসেবে উল্লেখ করে। প্রতিবেদনটি প্রকাশের একদিন পর তারা বাজফিডের ওয়েবসাইটে আক্রমণ চালায় এবং তাদের কিছু পোস্ট পরিবর্তন করে “হ্যাক্‌ড বাই আওয়ারমাইন” লিখে দেয়।

একই বছর তারা সনি ওয়ার্ল্ডওয়াইড স্টুডিওর সভাপতি শুহেই যোশিদা, নেটফ্লিক্স, মার্ভল, সনি মিউজিক গ্লোবল এবং ন্যাশনাল জিওগ্রাফিক ফটোগ্রাফির টুইটার অ্যাকাউন্ট হ্যাক করে। এছাড়া, জিমি ওয়েলসের উইকিমিডিয়া বৈশ্বিক ব্যবহারকারী অ্যাকাউন্ট এবং ন্যাশনাল জিওগ্রাফির ইন্সটাগ্রাম অ্যাকাউন্ট হ্যাকিং-এর কবলে পড়ে।

২০১৭ 
২০১৭ সালে আওয়ারমাইন মিডিয়াম ওয়েবসাইটের কৌশলগত অংশীদারত্ব দলের কিছু কর্মকর্তার অ্যাকাউন্ট হ্যাক করে মিডিয়ামে থাকা ফরচুন এবং ব্যাকচ্যানেলের ব্লগ অ্যাকাউন্ট দখল করে নেয়। তাদের দ্বারা ২০১৭ সালে ডেভিড গেটা, নিউ ইয়র্ক টাইমস, ডাব্লিউডাব্লিউই, গেম অব থ্রোনস, প্লেস্টেশন, এফসি বার্সেলোনা, রিয়াল মাদ্রিদ, এইচবিও এবং এইচবিওর আরো কিছু টেলিভিশন ধারাবাহিকের টুইটার অ্যাকাউন্ট হ্যাক হয়। এছাড়াও তারা প্লেস্টেশনের ডাবাবেজের কিছু তথ্য ফাঁস করার দাবী জানায় এবং রিয়াল মাদ্রিদের ইউটিউব চ্যানেল ও সিএনএন-এর ফেসবুক অ্যাকাউন্ট হ্যাক করে। এর বাইরে তারা আরো বেশ কিছু আন্তর্জাতিক প্রতিষ্ঠানের ইউটিউব চ্যানেল হ্যাক করতে সমর্থ হয়।

৩১ আগস্ট দলটি উইকিলিকসের ওয়েবসাইট হ্যাক করে তাতে “হাই, আমরা আওয়ারমাইন, চিন্তা করবেন না আমরা শুধু আপনাদের নিরাপত্তা পরীক্ষা করছি....ব্লাব্লাব্লাব, ওহ ওয়েট, এটি নিরাপত্থা পরীক্ষা নয়! উইকিলিকস, মনে পড়ে আপনারা আমাদেরকে আপনাদের ওয়েবসাইট হ্যাকের চ্যালেঞ্জ করেছিলেন?” সে সময় বেশ কিছু স্থান থেকে উইকিলিকসের ওয়েবসাইটে প্রবেশ করার চেষ্টা করা হলে ব্যবহারকারীরা তাদের অ্যাকাউন্ট স্থগিত হওয়ার বার্তা দেখতে পান।

সেপ্টেম্বরে তারা বহুজাতিক ভিডিও হোস্টিং সেবাদাতা প্রতিষ্ঠান ভেভো'র সার্ভার হ্যাক করে তাদের ৩ টেরাবাইট অভ্যন্তরীন নথি প্রকাশ করে দেয়।

২০২০ 
জানুয়ারিতে দলটি ন্যাশনাল ফুটবল লীগ ও ন্যাশনাল ফুটবল লীগের অধীন ১৫টি দলের ফেসবুক, টুইটার ও ইন্সটাগ্রাম অ্যাকাউন্ট হ্যাক করে। ফেব্রুয়ারিতে তারা ফেসবুকের টুইটার অ্যাকাউন্টসহ তাদের বেশ কিছু সামাজিক যোগাযোগ মাধ্যমে থাকা অ্যাকাউন্ট হ্যাক করে।

তথ্যসূত্র 

২০১৪-এ প্রতিষ্ঠিত
হ্যাকার দল
২০১৬ হ্যাকিং
২০১৭ হ্যাকিং
২০২০ হ্যাকিং
সাইবার অপরাধ
অপরাধমূলক সংগঠন
২০১৪-এ প্রতিষ্ঠিত সংগঠন
ললিতনগর রেলওয়ে স্টেশন

ললিতনগর রেলওয়ে স্টেশন  বাংলাদেশের রাজশাহী বিভাগের রাজশাহী জেলার একটি রেলওয়ে স্টেশন।

অবস্থান
ললিতনগর রেলওয়ে স্টেশন আব্দুলপুর-পুরনো মালদা লাইনের রাজশাহী-আমনুরা অংশে অবস্থিত।

ইতিহাস
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে ললিতনগর রেলওয়ে স্টেশন চালু হয়।

পরিষেবা
ললিতনগর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
বনলতা এক্সপ্রেস
মহানন্দা এক্সপ্রেস 
রাজশাহী এক্সপ্রেস
রাজশাহী কমিউটার ও
 লোকাল ট্রেন।

তথ্যসূত্র

রাজশাহী জেলার রেলওয়ে স্টেশন
আমনুরা জংশন রেলওয়ে স্টেশন

আমনুরা জংশন রেলওয়ে স্টেশন  বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।

ইতিহাস 
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের সর্বশেষ স্টেশন ছিলো আমনুরা রেলওয়ে স্টেশন ।

পরিষেবা 
আমনুরা বাইপাস রেলওয়ে স্টেশন চালু হওয়ার ফলে আমনুরা জংশন দিয়ে শুধু রাজশাহী কমিউটার, ১৬ নং মহানন্দা এক্সপ্রেস, লোকাল ট্রেন ও পন্যবাহী ট্রেন চলাচল করে।

বিলুপ্ত রেলপথ 
আমনুরা জংশন রেলওয়ে স্টেশন থেকে গোদাগাড়ী ঘাট পর্যন্ত একটি ব্রডগেজ রেলপথ ছিলো যা এখন বিলুপ্ত হয়ে গেছে। এই অংশের রেলওয়ে স্টেশন গুলো হলো:
 দীগ্রাম
 গোদাগাড়ী
 গোদাগাড়ী ঘাট।

বিলুপ্ত রেলপথের ইতিহাস 
আমনুরা জংশন থেকে গোদাগাড়ী ঘাট সেকশন ২৩.৩৩ কিমি সেকশন । প্রথমে এটি মিটারগেজ সেকশন ছিলো । ১৯৪৭ সাল পর্যন্ত গোদাগাড়ী ঘাট - আমনুরা জংশন - নাচোল - রহনপুর - সিঙ্গাবাদ - মালদা - কাটিহার ছিল মিটারগেজ সেকশন । আবদুলপুর জংশন - রাজশাহী - আমনুরা - চাঁপাইনবাবগঞ্জ ছিল ব্রডগেজ সেকশন ।

১৯০৯ সালে ইস্টার্ন বেঙ্গল রেলওয়ে গোদাগাড়ী ঘাট - আমনুরা - রহনপুর - সিঙ্গাবাদ - মালদা মিটার গেজ সেকশন চালু করে কাটিহার ব্রাঞ্চ রেলওয়ে আন্ডারে । শিয়ালদা থেকে লালগোলা ঘাট (পদ্মার দক্ষিণ পার) ব্রডগেজ ট্রেনে এসে রেলফেরি কর ঘাট পার হয়ে, পদ্মার উত্তর পাড়ে গোদাগাড়ী ঘাটে অপেক্ষমাণ মিটার গেজ ট্রেনে চড়ে মালদা, কাটিহার, শিলিগুরি তথা উত্তর বঙ্গ যেত এই পথের যাত্রীরা ।

১৯৪৭ সালের পর দেশভাগ হলে গোদাগাড়ী ঘাট - আমনুরা - রহনপুর মিটার গেজ সেকশন একটা বিছিন্ন ছোট মিটারগেজ সেকশনে পরিণত হয় । তৎকালীন পূর্ব পাকিস্তান সরকার (ইস্ট বেঙ্গল রেলওয়ে) জরুরি ভিত্তিতে আমনুরা - রহনপুর পর্যন্ত মিটার গেজ সেকশন ব্রড গেজে রুপান্তরিত করে । গোদাগাড়ী ঘাট থেকে আমনুরা জংশন পর্যন্ত মিটার গেজ সেকশন যাত্রী পারপার না হওয়ার কারণে অলাভজনক হয়ে পরে । তাই বাধ্য হয়ে এই ২৩.৩৩ কিমি মিটার গেজ সেকশন তুলে ফেলা হয়।
৬০ দশকের শেষের দিকে ভারত সিঙ্গাবাদ পর্যন্ত তাদের মিটার গেজ সেকশন ব্রড গেজে রুপান্তরিত করে ফেলে । ৮০ দশকে বাংলাদেশ রেলওয়ে রহনপুর স্টেশন থেকে বর্ডার হয়ে সিঙ্গাবাদের সাথে যোগাযোগ স্থাপিত করে । বর্তমানে এই করিডর দিয়ে ফ্রেট ট্রেন চলাচল করে থাকে ।

তথ্যসূত্র 

চাঁপাইনবাবগঞ্জ জেলার রেলওয়ে স্টেশন
বাংলাদেশের রেলওয়ে জংশন স্টেশন
ক্লাইভ একস্টিন

ক্লাইভ এডওয়ার্ড একস্টিন (; জন্ম: ২ ডিসেম্বর, ১৯৬৬) জোহেন্সবার্গে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯১ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ক্লাইভ এক্সটিন।

প্রথম-শ্রেণীর ক্রিকেট 
নর্থক্লিফ বিএইচএসে পড়াশুনো করেন। ১৯৮৪ সালে এসএ স্কুলের সদস্যরূপে কিশোরদের প্রতিনিধিত্বমূলক ক্রিকেটে অংশগ্রহণ করেন। ১৯৮৫-৮৬ মৌসুমে থেকে ১৯৮৬-৮৭ মৌসুম পর্যন্ত নর্দার্ন ট্রান্সভাল বি ও ১৯৮৭-৮৮ মৌসুম থেকে ১৯৯০-৯১ মৌসুম পর্যন্ত ট্রান্সভাল বি দলের পক্ষে খেলেন।

১৯৮৫-৮৬ মৌসুম থেকে মৌসুম ২০০৪ সাল পর্যন্ত ক্লাইভ একস্টিনের প্রথম-শ্রেণীর খেলোয়াড়ী জীবন চলমান ছিল। ১৯৮৮-৮৯ মৌসুমে ট্রান্সভালের পক্ষে অভিষেক ঘটে তার। ষোলো মৌসুম ট্রান্সভালের প্রতিনিধিত্ব করেন। পরবর্তীতে গটেং নামে পরিচিত ঐ দলে ৩০.০৫ গড়ে ৩৯৮ উইকেট লাভ করেন। এছাড়াও, তিন মৌসুমে দলের অধিনায়কের দায়িত্ব পালন করেছিলেন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে সাতটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন। ২৫ আগস্ট, ১৯৯৩ তারিখে মোরাতুয়ায় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৪ ফেব্রুয়ারি, ২০০০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

প্রশাসনে অংশগ্রহণ 
খেলোয়াড়ী জীবন শেষে ক্রিকেট সাউথ আফ্রিকার (সিএসএ) সাথে যুক্ত ছিলেন। মার্চ, ২০১৮ সালে দুইজন কর্মকর্তার একজন হিসেবে সনি বিল উইলিয়ামস মুখোশ পরিহিত অবস্থায় সমর্থকদের সাথে স্থিরচিত্র ধারণের অপরাধে নিষেধাজ্ঞার কবলে পড়েন। পোর্ট এলিজাবেথে দক্ষিণ আফ্রিকা ও অস্ট্রেলিয়ার মধ্যকার সিরিজের দ্বিতীয় টেস্ট চলাকালে এ ঘটনা ঘটে। পরবর্তীতে ডেভিড ওয়ার্নারের সাথে দক্ষিণ আফ্রিকা ক্রিকেট দল ও তাদের সমর্থকদেরকে সিরিজের পরবর্তী খেলাগুলোয় প্রভাব ফেলে। ডেভিড ওয়ার্নারের স্ত্রী ও সনি বিল উইলিয়ামসের মধ্যকার সম্পর্কের বিষয়টি মুখোশের মাধ্যমে তুলে ধরা হয়। এরফলে, একজন খেলোয়াড়ের স্ত্রীকে কাদায় ছুড়ে দেয়ার শামিল ও অতীতের কর্মকাণ্ডকে নিয়ে আসায় নিন্দার ঝড় তুলে। মে, ২০১৮ সালে সিএসএ’র সাথে আইনি দিক পর্যালোচনান্তে ঐকমত্যে পৌঁছে ও পরবর্তীকালে মুখোশ পরিহিত অবস্থায় না থাকার শর্তারোপ করে তাকে কাজ করার অনুমতি দেয়া হয়।

অক্টোবর, ২০১৯ সালে ক্রিকেট সাউথ আফ্রিকার বাণিজ্যিক ব্যবস্থাপকের পদ থেকে তাকেসহ অন্তর্বর্তীকালীন পরিচালক কোরি ফন জিল ও প্রধান অপারেটিং কর্মকর্তা নাসেই আপিয়াকে ২০১৮ সালের মানসি সুপার লীগের ব্যবসায়িক অংশীদার ফি প্রদান না করার কারণে বরখাস্ত করা হয়।

তথ্যসূত্র

বহিঃসংযোগ 
 
 

১৯৬৬-এ জন্ম
জীবিত ব্যক্তি
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
সাউথ আফ্রিকান ইউনিভার্সিটিজের ক্রিকেটার
জোহানেসবার্গ থেকে আগত ক্রিকেটার
আবুল কালাম (রাজনীতিবিদ)

আবুল কালাম বাংলাদেশ জাতীয়তাবাদী দলের রাজনীতিবিদ ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদের নির্বাচিত সংসদ সদস্য।

জন্ম ও প্রাথমিক জীবন 
আবুল কালাম নারায়ণগঞ্জ জেলায় জন্মগ্রহণ করেন। তার পিতা জালাল উদ্দিন বিএনপির প্রতিষ্ঠাতা সদস্য ও সংসদ সদস্য ছিলেন।

রাজনৈতিক ও কর্মজীবন 
অ্যাডভোকেট আবুল কালাম নারায়ণগঞ্জ মহানগর বিএনপির সভাপতি ও বিএনপির কেন্দ্রীয় নির্বাহী সদস্য। তিনি নারায়ণগঞ্জ-৫ (সদর-বন্দর) আসন থেকে ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। জুন ১৯৯৬ ও ২০০৮ সালের সংসদ নির্বাচনে বিএনপির মনোনয়নে অংশ নিয়ে তিনি পরাজিত হন।

আরও দেখুন 

 পঞ্চম জাতীয় সংসদ সদস্যদের তালিকা
 ষষ্ঠ জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
নারায়ণগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
নারায়ণগঞ্জ জেলার ব্যক্তি
জালাল উদ্দিন

জালাল উদ্দিন বাংলাদেশ জাতীয়তাবাদী দলের রাজনীতিবিদ ও ঢাকা-৩২ (বিলুপ্ত) বর্তমান নারায়ণগঞ্জ-৫ আসনের সাবেক সাংসদ। তিনি ১৯৭৯ সালের দ্বিতীয় জাতীয় সংসদের নির্বাচিত সংসদ সদস্য।

প্রাথমিক জীবন 
জালাল উদ্দিন ১১ ফেব্রুয়ারি ১৯১১ সালে নারায়ণগঞ্জ জেলায় জন্মগ্রহণ করেন। তার বড় ছেলে আবুল কালাম বিএনপির রাজনীতিবিদ ও নারায়ণগঞ্জ-৫ আসনের সাবেক সাংসদ।

রাজনৈতিক জীবন 
জালাল উদ্দিন বাংলাদেশ জাতীয়তাবাদী দলের প্রতিষ্ঠাকালীন কেন্দ্রীয় কমিটির সদস্য ও নারায়ণগঞ্জ শহরের প্রতিষ্ঠাতা আহ্বায়ক। তিনি বিএনপির প্রার্থী হিসেবে তৎকালীন ঢাকা-৩২ আসন থেকে ১৯৭৯ সালের দ্বিতীয় জাতীয় সংসদের নির্বাচিত সংসদ সদস্য।  তিনি নারায়ণগঞ্জ পৌরসভার কমিশনার ও ভাইস-চেয়াম্যান ছিলেন।

মৃত্যু 
জালাল উদ্দিন ২০ ফেব্রুয়ারি ১৯৮৭ সালে মৃত্যুবরণ করেন।

তথ্যসূত্র 

১৯১১-এ জন্ম
১৯৮৭-এ মৃত্যু
নারায়ণগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
আমনুরা বাইপাস রেলওয়ে স্টেশন

আমনুরা বাইপাস রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।

ইতিহাস 
আগে রাজশাহী থেকে চাঁপাইনবাবগঞ্জ যেতে হলে আমনুরা রেলওয়ে জংশনে ইঞ্জিন ঘুরিয়ে যেতে হতো। এই অসুবিধা ও দূরত্ব কমাতে ২১ কোটি টাকা ব্যয়ে ২০১৭ সালে বাইপাস লাইন তৈরি করা হয় এসময় আমনুরা বাইপাস স্টেশন তৈরী করা হয়।

পরিষেবা 
আমনুরা বাইপাস রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
 বনলতা এক্সপ্রেস
 মহানন্দা এক্সপ্রেস
 রাজশাহী এক্সপ্রেস ও
 লোকাল ট্রেন।

তথ্যসূত্র 

চাঁপাইনবাবগঞ্জ জেলার রেলওয়ে স্টেশন
এমাইলি

অ্যামিলি বোইস্ক্লায়ার (জন্ম - ১৯৮৩) কুইবেকের কানাডিয়ান গায়ক ও গীতিকার।  তিনি ২০১২ সালে তার অ্যালবাম লে রায়উমির জন্য উল্লেখযোগ্য৷ যা ২০১৩ সালের জুনো পুরস্কারে ফ্রান্সোফোন অ্যালবামের জন্য শর্টলিস্টেড জুনো অ্যাওয়ার্ডের জন্য মনোনীত ছিল। 

মূলত মাস্কুচে থেকে আসা, বোইস্ক্লায়ার যখন গ্রীসের একটি প্রযোজনায় স্যান্ডির ভূমিকায় অভিনয় করেছিলেন তখন সংগীতে তার প্রথম অভিজ্ঞতা হয়েছিল।  তিনি ২০০৮ সালে তার প্রথম অ্যালবাম জাস্কুউক্স ওরিলিলস প্রকাশ করেছিলেন, এবং ২০১২ সালে লে রায়উমের সাথে ফলোআপ করেছেন  তার তৃতীয় অ্যালবাম, লেস আইক্ল্যাটস  ২০১৬ সালে প্রকাশিত হয়েছিল।

তথ্যসূত্র

বহিঃসংযোগ 

 

১৯৮২-এ জন্ম
জীবিত ব্যক্তি
অপর্যালোচিত অনুবাদসহ পাতা
চাঁপাইনবাবগঞ্জ রেলওয়ে স্টেশন

চাঁপাইনবাবগঞ্জ রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন

অবস্থান
চাঁপাইনবাবগঞ্জ রেলওয়ে স্টেশন জেলা শহরের প্রাণকেন্দ্রে অবস্থিত।

পরিষেবা
চাঁপাইনবাবগঞ্জ  রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
বনলতা এক্সপ্রেস
রাজশাহী এক্সপ্রেস
মহানন্দা এক্সপ্রেস 
পদ্মা এক্সপ্রেস সংযোগ শাটল-১,২
ধূমকেতু এক্সপ্রেস সংযোগ শাটল-৩,৪
বরেন্দ্র ও তিতুমীর এক্সপ্রেস সংযোগ লোকাল
সিরাজগঞ্জ এক্সপ্রেস
 রাজশাহীগামী শাটল- ১,২,৩,৪
 রাজশাহী লোকাল ট্রেন ও
 রহনপুরগামী লোকাল ট্রেন

তথ্যসূত্র

চাঁপাইনবাবগঞ্জ জেলার রেলওয়ে স্টেশন
ক্লারেন্স উইম্বল

ক্লারেন্স স্কেলটন উইম্বল (; জন্ম: ২২ এপ্রিল, ১৮৬১ - মৃত্যু: ২৮ জানুয়ারি, ১৯৩০) কেপ উপনিবেশের গ্রাফ-রেইনেট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন ক্লারেন্স উইম্বল। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট 
১৮৯০-৯১ মৌসুম থেকে ১৮৯১-৯২ মৌসুম পর্যন্ত ক্লারেন্স উইম্বলের প্রথম-শ্রেণীর খেলোয়াড়ী জীবন চলমান ছিল। কার্যকরী মাঝারিসারির ব্যাটসম্যান ছিলেন তিনি।

ডানহাতি ব্যাটসম্যান ও দক্ষ ফিল্ডিংয়ের অধিকারী ক্লারেন্স উইম্বলের প্রথম-শ্রেণীর খেলোয়াড়ী জীবন মাত্র এগারো মাসের ছিল। ১৮৯১ সালে কারি কাপের খেলার মাধ্যমে প্রথম-শ্রেণীর ক্রিকেটে অভিষেক পর্ব সম্পন্ন হয় ক্লারেন্স উইম্বলের। জোহেন্সবার্গের ওল্ড ওয়ান্ডেরার্সে কিম্বার্লী খেলতে আসে। আয়োজক ট্রান্সভালের সদস্য ছিলেন তিনি। এতে স্বাগতিক দল পরাজয়বরণ করেছিল। অসীম সময়ের ঐ খেলাটি সাত দিনব্যাপী স্থায়ী হয়। প্রথম ইনিংসে ৬২ রানে তুলে তিনি দলের সর্বোচ্চ রান সংগ্রাহকে পরিণত হন। এরপর দ্বিতীয় ইনিংসে ৪৬ রান সংগ্রহ করেছিলেন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লারেন্স উইম্বল। ১৯ মার্চ, ১৮৯২ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ঘরোয়া ক্রিকেটে একটিমাত্র প্রথম-শ্রেণীর খেলায় দূর্দান্ত ক্রীড়া নৈপুণ্য প্রদর্শনের স্বীকৃতিস্বরূপ দক্ষিণ আফ্রিকা দলের সদস্যরূপে তাকে মনোনীত করা হয়। ১৮৯১-৯২ মৌসুমে ইংল্যান্ড দল দক্ষিণ আফ্রিকা গমনে আসে। এ সফরে একটিমাত্র টেস্টের আয়োজন করা হয়। কেপটাউনের নিউল্যান্ডসে তিনদিনের ঐ খেলাটিতে সফরকারী দল একচ্ছত্র প্রভাব বিস্তার করেছিল। ইংল্যান্ড দল ইনিংস ও ১৮৯ রানের ব্যবধানে বিজয়ী হয়। উভয় ইনিংসে তিনি শূন্য রানে বিদেয় নেন। প্রথমটিতে ছয় নম্বরে ব্যাটিংয়ে নেমে কট ও দ্বিতীয়টিতে দশ নম্বরে ব্যাটিংয়ে নেমে স্ট্যাম্পিংয়ের শিকারে পরিণত হয়েছিলেন।

২৮ জানুয়ারি, ১৯৩০ তারিখে ৬৮ বছর বয়সে জোহেন্সবার্গে ক্লারেন্স উইম্বলের দেহাবসান ঘটে।

তথ্যসূত্র

আরও দেখুন 
 ফ্রেডরিক কুক
 ফিলিপ হাচিনসন
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৮৬১-এ জন্ম
১৯৩০-এ মৃত্যু
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
ব্রিটিশ বংশোদ্ভূত দক্ষিণ আফ্রিকান ব্যক্তি
এস এম আকরাম

এস এম আকরাম বাংলাদেশের রাজনীতিবিদ, সাবেক সরকারি আমলা ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে নির্বাচিত সংসদ সদস্য।

জন্ম ও প্রাথমিক জীবন 
এস এম আকরাম [[নারায়ণগঞ্জ জেলা,বন্দর,আলীনগর
|নারায়ণগঞ্জের]] বন্দরে জন্মগ্রহণ করেন। ২০২৪ সালের ১৬ই ডিসেম্বর রাজধানীর ঢাকায় এভারকেয়ার হাসপাতালে মৃত্যুবরন করেন।

রাজনৈতিক ও কর্মজীবন 
এস এম আকরাম সরকারি চাকরি ছেড়ে (অতিরিক্ত সচিব) ১৯৯৪ সালে বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে আওয়ামী লীগের মনোনয়ন নিয়ে বিএনপির মনোনিত প্রার্থী আবুল কালামের কাছে পরাজিত হলেও তিনি নারায়ণগঞ্জ জেলা আওয়ামী লীগের আহ্বায়ক নিযুক্ত হন। ২০০৮ সালের নবম জাতীয় সংসদ নির্বাচনে নারায়ণগঞ্জের অন্য একটি আসন থেকে তাকে আওয়ামী লীগের মনোনয়ন দেওয়া হলেও পরে এ আসনটি মহাজোটের শরিক জাতীয় পার্টিকে ছেড়ে দেওয়া হয়।

৩০ অক্টোবর ২০১১ সালে অনুষ্ঠিত নারায়ণগঞ্জ সিটি কর্পোরেশন নির্বাচনে সেলিনা হায়াৎ আইভীর পক্ষে নির্বাচনে কাজ করেন।

উপনির্বাচনে ২৫ মে ২০১৪ সালে উপনির্বাচনে মনোনয়ন বঞ্চিত হয়ে আওয়ামী লীগ থেকে তিনি পদত্যাগ করে স্বতন্ত্র প্রার্থী হিসেবে আনারস প্রতীকে লড়ে পরাজিত হন।

এর পর নাগরিক ঐক্যে যোগদেন। ২০১৮ সালের একাদশ জাতীয় সংসদ নির্বাচনে জাতীয় ঐক্যফ্রন্ট থেকে নাগরিক ঐক্যের হয়ে তিনি ধানের শীষ প্রতীক নিয়ে লড়ে পরাজিত হন।

আরও দেখুন 

 সপ্তম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 সপ্তম জাতীয় সংসদ সদস্যদের তালিকা (জুন ১৯৯৬)-জাতীয় সংসদ

জীবিত ব্যক্তি
নারায়ণগঞ্জ জেলার রাজনীতিবিদ
বাংলাদেশ আওয়ামী লীগের সাবেক রাজনীতিবিদ
সপ্তম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
নারায়ণগঞ্জ জেলার ব্যক্তি
কেভন কুপার

কেভন কুপার (জন্ম: ১৯৮৯ সালের ২রা ফেব্রুয়ারি) ত্রিনিদাদ ও টোবাগোর একজন ক্রিকেটার। তিনি ত্রিনিদাদ ও টোবাগো জাতীয় ক্রিকেট দলের পাশাপাশি বরিশাল বুলসের হয়ে খেলেছেন। তিনি ২০১২ সালে ইন্ডিয়ান প্রিমিয়ার লিগের নিলামে রাজস্থান রয়্যালসের সাথে চুক্তিবদ্ধ হয়েছেন।

প্রাথমিক জীবন
কুপার একটি ফুটবল পরিবার থেকে এসেছেন। তার এক ভাই, কেভিন মলিনো মার্কিন যুক্তরাষ্ট্রের মিনেসোটার প্রধান সকার লিগে খেলছেন। তিনি ফুটবল খেলতে খেলতেই বড় হয়েছিলেন তবে তাঁর বাবা একজন ক্রিকেট ভক্ত, তাঁর অনুপ্রেরণায় তিনি ক্রিকেট খেলতে রাজি হয়েছিলেন। যখন কুপারকে টিঅ্যান্ডটি অনূর্ধ্ব-১৯ দলের জন্য নির্বাচিত করা হয়েছিল, তিনি ফুটবলকে পিছনে ফেলে ক্রিকেট শুরু করেছিলেন।

তথ্যসূত্র

বহিঃসংযোগ

১৯৮৯-এ জন্ম
ত্রিনিদাদ ও টোবাগোর ক্রিকেটার
ত্রিনবাগো নাইট রাইডার্সের ক্রিকেটার
ফরচুন বরিশালের ক্রিকেটার
রাজস্থান রয়্যালসের ক্রিকেটার
ওয়েস্ট ইন্ডিয়ান ক্রিকেটার
জীবিত ব্যক্তি
চট্টগ্রাম চ্যালেঞ্জার্সের ক্রিকেটার
উথুরা রুদ্রাজের ক্রিকেটার
লাহোর কালান্দার্সের ক্রিকেটার
খুলনা টাইগার্সের ক্রিকেটার
লিওয়ার্ড আইল্যান্ডসের ক্রিকেটার
ঢাকা ডমিনেটর্সের ক্রিকেটার
ইউনিকোডে জাভাই লিপি

জাভাই হলো একটি ইউনিকোড ব্লক যাতে থাকা জাভা বর্ণগুলো জাভাই ভাষা লেখার জন্য ঐতিহ্যগতভাবে ব্যবহৃত হয়। ইউনিকোড স্ট্যান্ডার্ডে ২০০৯ সালের অক্টোবরে সংস্করণ ৫.২ প্রকাশের সাথে জাভাই লিপি যুক্ত করা হয়েছিল।

ইউনিকোড চার্ট 
জাভাইয়ের ইউনিকোড ব্লকটি হলো U+A980 – U+A9DF। জাভাই লিপির জন্য ৯১ টি কোড পয়েন্ট রয়েছে। তন্মধ্যে ৫৩ টি বর্ণ, ১৯টি বিরাম চিহ্ন, ১০টি সংখ্যা এবং ৯ স্বরচিহ্ন রয়েছে:

তথ্যসূত্র

আরও দেখুন 
 ইউনিকোডে বালি লিপি
 ইউনিকোডে সুন্ডা লিপি

ইউনিকোড ব্লক
ইউনিকোডে বালি লিপি

বালি হলো একটি ইউনিকোড ব্লক যা বালি ভাষার জন্য বালি লিপির অক্ষরগুলো ধারণ করে। বালি ভাষা মূলত ইন্দোনেশিয়ার বালি দ্বীপে কথোপকথনে ব্যবহৃত হয়।

ব্লক

তথ্যসূত্র 

ইউনিকোড ব্লক
ইউনিকোডে সুন্ডা লিপি

সুন্দা বা সুন্ডা হলো একটি ইউনিকোড ব্লক যা ইন্দোনেশিয়ার জাভা দ্বীপের সুন্দা ভাষায় ব্যবহৃত সুন্দা লিপিতে লেখার জন্য আধুনিক অক্ষরযুক্ত।

ইউনিকোড ব্লক

তথ্যসূত্র 

ইউনিকোড ব্লক
ইউনিকোডে সিরিলীয় লিপি

সিরীলিয় হলো একটি ইউনিকোড ব্লক যা সিরিলিক অর্থোগ্রাফিসহ সর্বাধিক ব্যবহৃত ভাষা লেখার জন্য ব্যবহৃত অক্ষরগুলোর সমন্বিত ব্লক। সংখ্যালঘু ভাষা এবং ঐতিহাসিক অর্থোগ্রাফির সংযোজনসহ ব্লকটির ভিত্তি হলো আইএসও 8859-5 স্ট্যান্ডার্ড।

ব্লক

তথ্যসূত্র 

ইউনিকোড ব্লক
সিরিলীয় লিপি
২০১৯ ঢাকা দ্বিতীয় বিভাগ ফুটবল লিগ

২০১৯ ঢাকা দ্বিতীয় বিভাগ ফুটবল লিগ ছিল এই লিগটির ৫ম সংস্করণ। এটি বাংলাদেশের চতুর্থ স্তরের ফুটবল লিগ যা ২০১৫ সালে বাংলাদেশ ফুটবল ফেডারেশন কর্তৃক চালু হয়। লিগে মোট ১৩টি দল অংশ নেয়। লিগের বিজয়ী সিনিয়র ডিভিশন লিগে পদোন্নতি পায়।

২০১৯ সালের ২৪ মার্চ কমলাপুর বীরশ্রেষ্ট শহীদ সিপাহী মোহাম্মদ মোস্তফা কামাল স্টেডিয়ামে টঙ্গী ক্রীড়া চক্রের সাথে গৌরীপুর স্পোর্টিং ক্লাবের উদ্ভোধনী ম্যাচ হয়। ১২ খেলায় ২৬ পয়েন্ট নিয়ে সমাজ কল্যাণ ক্রীড়া সংসদ চ্যাম্পিয়ন হয়। চ্যাম্পিয়ন দলটি ছাড়াও ইস্ট অ্যান্ড ক্লাব ও দিলকুশা স্পোর্টিং ক্লাব সিনিয়র ডিভিশন লিগে পদোন্নতি পায়।

দলসমূহ 
লিগটিতে মোট ১৩টি দল অংশ নেয়। নিন্মে সেগুলির নাম দেয়া হল:

 সমাজ কল্যাণ ক্রীড়া সংসদ 
 টঙ্গী ক্রীড়া চক্র 
 পূর্বচল পরিষদ 
 আজমপুর ফুটবল ক্লাব উত্তরা 
 লিটল ফ্রেন্ডস ক্লাব 
 সিটি ক্লাব 
 ইস্ট অ্যান্ড ক্লাব
 বিজি প্রেস এস এন্ড আরসি 
 শান্তিনগর স্পোর্টিং ক্লাব 
 দিলকুশা স্পোর্টিং ক্লাব 
 বাংলাদেশ ক্রীড়া শিক্ষা প্রতিষ্ঠান 
 খিলগাঁও স্পোর্টিং ক্লাব 
 গৌরীপুর স্পোর্টিং ক্লাব

তথ্যসূত্র 

২০১৯-এ বাংলাদেশী ফুটবল
ঢাকা দ্বিতীয় বিভাগ ফুটবল লিগ
২০২০-এ বাংলাদেশী ফুটবল
২০২১ ইন্ডিয়ান প্রিমিয়ার লিগ

২০২১ ইন্ডিয়ান প্রিমিয়ার লিগ, বা আইপিএল১৪ নামে পরিচিত অথবা, পৃষ্ঠপোষকতার কারণে, ভিভো আইপিএল ২০২১, হবে ইন্ডিয়ান প্রিমিয়ার লিগের (আইপিএল) চতুর্দশতম আসর, যা ২০০৭ সালে ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক প্রতিষ্ঠিত একটি পেশাদারী টুয়েন্টি২০ ক্রিকেট লিগ প্রতিযোগিতা। ২০২১ সালের প্রতিযোগিতাটি এপ্রিল ও মে মাসে অনুষ্ঠিত হতে নির্ধারিত রয়েছে। মুম্বাই ইন্ডিয়ান্স হচ্ছে টানা দুই-বারের চ্যাম্পিয়ান, যারা ২০১৯ ও ২০২০ উভয় মৌসুমের বিজয়ী। কিংস ইলেভেন পাঞ্জাব এই মৌসুমে পাঞ্জাব কিংস নাম গ্রহণ করে।

পটভূমি
যদিও বিগত দিনের রিপোর্টে প্রস্থাব করা হচ্ছিল যে, এবারের আসরে আরও নতুন দুটি দল সংযুক্ত করার, কিন্তু ভারতীয় ক্রিকেট নিয়ন্ত্রণ বোর্ড (বিসিসিআই) তাদের ৮৯তম  ঘোষণা করা হয়ে, এই আসরে নতুন কোন দল সংযুক্তি হচ্ছে না এবং নতুন দুটি দলের অন্তর্ভূক্তি কেবল ২০২২ আসরেই সম্ভব।

৩০ জানুয়ারি ২০২১, বিসিসিআই নিশ্চিত করে যে, তারা প্রতিযোগিতাটির আয়োজন ভারতে করতে প্রত্যয়ী। তারা এও বলে যে, আরব আমিরাতকে এখন আর বিকল্প ভেন্যু হিসাবে আপাতত আর চিন্তা করা হচ্ছে না।

কর্মকর্তার পরিবর্তন

অবমুক্ত খেলোয়াড়দের নাম ঘোষণা করা হয় ২০ জানুয়ারি ২০২১ তারিখে। স্টিভ স্মিথ, অ্যারন ফিঞ্চ ও গ্লেন ম্যাক্সওয়েল এর মতো বড় বড় নামগুলোও ছিল উক্ত অবমুক্ত তালিকায়। ২০২০ নিলামে, সবচেয়ে দামী ভারতীয় খেলোয়াড় পিযুষ চাওলাকে অবমুক্ত করা হয়।

এ আসরে খেলোয়াড়দের নিলাম অনুষ্ঠিত হয় চেন্নাইতে ১৮ ফেব্রুয়ারি ২০২১ তারিখে। প্রাথমিক পর্যায় তালিকাভূক্ত সর্বমোট ১০৯৭জন খেলোয়াড়ের মধ্য থেকে ২৯২ জন খেলোয়াড়কে নিলামে বাছাই করা হয়। ক্রিস মরিস হচ্ছেন সবচেয়ে দামী খেলোয়াড়, যাকে  বিনিময়ে ক্রয় করে নেয় রাজস্থান রয়্যালস। সবচেয়ে দামী ভারতীয় খেলোয়াড় হচ্ছেন কৃষ্ণাপ্পা গৌতম।

কোভিড প্রভাব

ভারতে কোভিড-১৯ মহামারীর প্রকোপের কারণে, তিনজন অস্ট্রেলিয়ার খেলোয়াড় প্রতিযোগিতা থেকে নিজেদেরকে তুলে নেন। ৩ মে ২০২১, দুইজন খেলোয়াড়ের কোভিড-১৯ পরীক্ষার ফলাফল ইতিবাচক হওয়ায় কলকাতা নাইট রাইডার্স ও  রয়্যাল চ্যালেঞ্জার্স ব্যাঙ্গালোর এর মধ্যকার পূর্ব নির্ধারিত খেলাটি স্থগিত করা হয়। চেন্নাই সুপার কিংসের বোলিং কোচ লক্ষ্মীপতি বালাজি সহ মোট তিনজন সদস্যের কোভিড-১৯ পরীক্ষার ফলাফল পজেটিভ আসে। পরে একই দিনে দিল্লি ক্যাপিটালসের সকল খেলোয়াড়দেরকে কোয়ারেন্টাইনে পাঠানো হয়। ফলে বিসিসিআই প্রতিযোগিতার বাকী খেলাগুলো মুম্বাইতে সম্পন্ন করার পরিকল্পনা করছে। কিন্তু পরবর্তীকালে কোভিড-১৯ এর প্রভাব মারাত্মক হবার কারণে অনির্দিষ্টকালের জন্য স্থগিত রাখার সিদ্ধান্ত নেওয়া হয়েছে।
পুনরায় টুর্নামেন্টটি সচল করার লক্ষ্যে ঘোষণা করা হয়, বাকি অংশটি সংযুক্ত আরব আমিরাতে খেলা হবে। এটি ১৯ সেপ্টেম্বর থেকে শুরু হবে। ১৫ অক্টোবর ফাইনাল খেলা হবে।

স্টেডিয়াম সমূহ

ভারত

সংযুক্ত আরব আমিরাত

পয়েন্ট তালিকা

লিগ পর্যায়

ভারতীয় অংশ 
লিগ পর্যায়ের সময়সূচী আইপিএল এর অফিসিয়াল ওয়েবসাইটে প্রকাশিত হয় ৭ মার্চ ২০২১।

সংযুক্ত আরব আমিরাত অংশ 

লিগের দ্বিতীয় পর্যায়ের সময়সূচী আইপিএল এর অফিসিয়াল ওয়েবসাইটে প্রকাশিত হয় ২৫ জুলাই ২০২১।

প্লে-অফ

প্রিলিমিনারী 

বাছাইপর্ব ১

এলিমিনেটর

বাছাইপর্ব ২

ফাইনাল

পরিসংখ্যান

সর্বাধিক রান 

  কমলা টুপি

সর্বাধিক উইকেট 

  বেগুনি টুপি

উইকেটের পরিসংখ্যান

মাঠ পরিসংখ্যান

তথ্যসূত্র

বহিঃসংযোগ
 Official website

ইন্ডিয়ান প্রিমিয়ার লিগ মৌসুম
ইন্ডিয়ান প্রিমিয়ার লিগ
কোভিড-১৯ মহামারীর কারণে স্থগিত ক্রিকেট আয়োজন